3.

A rendelet a következő ║ cikkekkel egészül ki a 2. cikk után: „2a. cikk A Gázpiaci Szállítási Rendszerüzemeltetők Európai Hálózata Az európai földgázszállító hálózat optimális és koordinált üzemeltetése és folyamatos műszaki fejlődése, valamint a belső gázpiac létrehozása , a határkeresztező kereskedelem és az energiapiacok működése előmozdítása érdekében valamennyi szállítási rendszerüzemeltető köteles együttműködést folytatni közösségi szinten, és ebből a célból létrehozni a Gázpiaci Szállítási Rendszerüzemeltetők Európai Hálózatát. 2b. cikk A Gázpiaci Szállítási Rendszerüzemeltetők Európai Hálózata létrehozása (1) A gázpiaci szállítási rendszerüzemeltetők, a gázpiaci szállítási rendszerüzemeltetők európai hálózatának létrehozása érdekében legkésőbb […]-ig benyújtanak a Bizottságnak és az ügynökségnek egy alapszabály tervezetet, a leendő tagok jegyzékét és ▐ egy eljárási szabályzat tervezetet. (2) Az ügynökség az összes érdekeltet, különösen a rendszerhasználókat és a fogyasztókat képviselő szervezetekkel folytatott hivatalos konzultációt követően az alapszabály tervezetéről, a tagjegyzékről és az Eljárási Szabályzat tervezetéről e dokumentumok átvételétől számított két hónapon belül véleményt terjeszt a Bizottság elé. (3) A Bizottság az alapszabály tervezetéről, a tagjegyzékről és az Eljárási Szabályzat tervezetéről az ügynökség (2) bekezdésében előírt véleményét figyelembe véve, illetve annak átvételétől számított három hónapon belül véleményt alkot. (4) A gázpiaci szállítási rendszerüzemeltetők a Bizottság véleményének átvételétől számítva három hónapon belül létrehozzák a Gázpiaci Szállítási Rendszerüzemeltetők Európai Hálózatát, valamint elfogadják és közzéteszik alapszabályát és eljárási szabályzatát. 2c. cikk A Gázpiaci Szállítási Rendszerüzemeltetők Európai Hálózata feladatai (1) A 2a. cikkben foglalt célkitűzések elérése érdekében a Gázpiaci Szállítási Rendszerüzemeltetők Európai Hálózata a 2d. cikkben, valamint az Energiaszabályozói Együttműködési ügynökség létrehozásáról szóló …/2008/EK európai parlamenti és tanácsi rendelet 6. cikkének (3) bekezdésében előírt eljárásnak megfelelően megállapodik az alábbi dokumentumokról, és az ügynökségnek jóváhagyásra benyújtja azokat : a) a piaci szereplőkkel és hálózati felhasználókkal együttműködésben kidolgozott, a (3) bekezdésben felsorolt területekre vonatkozó hálózati előírások tervezetét ; b) közös hálózatüzemeltetési eszközöket és kutatási terveket; c) kétévente tíz évre szóló beruházási tervet , amely jelentést tartalmaz a kereslet és a kínálat egyensúlyáról ; d) a hálózat normál és rendkívüli körülmények közötti üzemeltetésének valós idejű koordinálását biztosító intézkedéseket; e) iránymutatásokat a közösségi szállítási rendszerüzemeltetők és harmadik országok szállítási rendszerüzemeltetői közötti műszaki együttműködés koordinációjáról; f) az Ügynökség által meghatározott prioritásokra alapuló éves munkaprogramot; g) az éves jelentést; h) évente nyári és téli gázellátási előrejelzést. (2) Az (1) bekezdés f) pontjában előírt éves munkaprogramban – indikatív időütemezés kíséretében – fel kell sorolni az adott évben kidolgozandó hálózati előírásokat, illetőleg a hálózatüzemeltetés és kutatási és fejlesztési tevékenység összehangolására vonatkozó tervet, és ismertetni kell leírásukat. (3) Részletes hálózati előírásokat – az éves munkaprogramban megállapított prioritásokkal összhangban – a következő területeken kell kidolgozni: a) a biztonságra és a megbízhatóságra vonatkozó szabályok , beleértve az együttműködtethetőséget és a vészhelyzeti operatív eljárásokat is ; b) a hálózatra kapcsolódás és a hálózathoz való hozzáférés szabályai; ▐ c) a határkeresztező kapacitás felosztásának és a szűk keresztmetszetek kezelésének szabályai; ▐ d) a hálózatra vonatkozó átláthatósági szabályok; e) az egyensúlyozási és elszámolási szabályok ▐; ▐ f) a földgázhálózatok energiahatékonysága. (4) Az ügynökség figyelemmel kíséri a Gázpiaci Szállítási Rendszerüzemeltetők Európai Hálózata által alkotott hálózati előírások végrehajtását ▐. (5) A Gázpiaci Szállítási Rendszerüzemeltetők Európai Hálózata az ügynökség jóváhagyását követően kétévente tíz évre szóló, az egész Közösségre kiterjedő hálózati beruházási tervet tesz közzé. A beruházási tervben ismertetni kell az integrált hálózat modelljét – a földgáztárolók és az LNG-létesítmények figyelembevételével – , forgatókönyveket kell kidolgozni, be kell számolni a kereslet és a kínálat egyensúlyáról, és értékelni kell a rendszer rugalmasságát. A beruházási tervet különösen a nemzeti beruházási tervek alapján kell elkészíteni, figyelembe véve a hálózati tervezés közösségi és regionális vonatkozásait, beleértve az 1364/2006/EK európai parlamenti és tanácsi határozatban (10) a transzeurópai energiahálózatokra vonatkozóan megállapított iránymutatásokat . A beruházási tervben – különösen a határkeresztező kapacitás tekintetében – meg kell jelölni a beruházást igénylő területeket , valamint a rendszerösszekötésbe, különösképpen és elsődlegesen a Közösség „energiaszigetei” és földgázhálózatai közötti összeköttetésekbe, és a hatékony kereskedelemhez, a versenyhelyzet kialakításához és a szolgáltatás biztosításához szükséges egyéb infrastruktúrákba történő beruházásokat. A befektetési tervhez mellékelni kell a határkeresztező kapacitások fejlesztése előtt álló azon akadályok áttekintését, amelyek az eltérő jóváhagyási eljárásokból és gyakorlatokból adódnak. A szállítási rendszerüzemeltetőknek végre kell hajtaniuk a kiadott befektetési tervet. (6) A 2a. cikkben meghatározott célkitűzések megvalósítása érdekében a Gázpiaci Szállítási Rendszerüzemeltetők Európai Hálózata saját kezdeményezésre hálózati előírás tervezeteket javasolhat az ügynökségnek azon területek vonatkozásában, amelyek nem szerepelnek a (3) bekezdésben. Az ügynökség ezt követően a 2f. cikkben meghatározott eljárásnak megfelelően elfogadja az előírásokat, annak biztosítása mellett, hogy azok nem ütköznek a 2e. cikk alapján elfogadott iránymutatásokkal. 2d. cikk Az ügynökség monitoringtevékenysége (1) Az ügynökség figyelemmel kíséri a Gázpiaci Szállítási Rendszerüzemeltetők Európai Hálózata számára a 2c. cikk (1) bekezdésében előírt feladatok ellátását. (2) A Gázpiaci Szállítási Rendszerüzemeltetők Európai Hálózata jóváhagyásra megküldi az ügynökségnek a hálózati előírások tervezetét és a 2c. cikk (1) bekezdésében említett dokumentumokat . A Gázpiaci Szállítási Rendszerüzemeltetők Európai Hálózata begyűjti az üzemi és kereskedelmi szabályzatok végrehajtására vonatkozó valamennyi információt, és értékelésre megküldi az ügynökségnek. (3) Az ügynökség figyelemmel kíséri a műszaki előírások, a tíz évre szóló beruházási terv és az éves munkaprogram végrehajtását, és e tevékenysége eredményeit belefoglalja éves jelentésébe. Abban az esetben, ha a szállítási rendszerüzemeltetők nem tartják be a hálózati előírásokat, a tíz évre szóló beruházási tervet, vagy a Gázpiaci Szállítási Rendszerüzemeltetők Európai Hálózatának éves munkaprogramját, az ügynökség erről tájékoztatja a Bizottságot . 2e. cikk Iránymutatások kidolgozása (1) Az ügynökséggel folytatott konzultációt követően a Bizottság éves prioritási listát állít össze, amelyben felsorolja a földgáz belső piacának fejlesztése szempontjából legfontosabb kérdéseket. (2) A prioritáslistára figyelemmel a Bizottság megbízza az ügynökséget azzal, hogy hat hónapon belül iránymutatás-tervezeteket dolgozzon ki, amelyekben a 2c. cikknek megfelelően meghatározza a harmonizációs szabályok alapvető, egyértelmű és objektív elveit. (3) Az irányelvek kidolgozása során az ügynökség nyílt és átlátható módon konzultál a Gázpiaci Szállítási Rendszerüzemeltetők Európai Hálózatával és más érintettekkel. (4) A konzultáció alapján az ügynökség iránymutatás-tervezetet fogad el. Az ügynökség jelzi, milyen észrevételeket kapott a konzultáció során, és hogyan vette ezeket figyelembe. Ha az észrevételeket nem vette figyelembe, azt köteles megindokolni. (5) A Bizottság saját kezdeményezésére vagy az ügynökség kérésére ugyanezt az eljárást megindíthatja az iránymutatások naprakésszé tétele végett. 2f. cikk Az üzemi és kereskedelmi szabályzatok kidolgozása (1) Az iránymutatások ügynökség általi elfogadását követő hat hónapon belül és a 2e. cikk értelmében a Bizottság megbízza a Gázpiaci Szállítási Rendszerüzemeltetők Európai Hálózatát, hogy az iránymutatásokban meghatározott elvek teljes körű tiszteletben tartásával dolgozzák ki az üzemi és kereskedelmi szabályzatok tervezetét. (2) A szabályzatok megfogalmazásakor a Gázpiaci Szállítási Rendszerüzemeltetők Európai Hálózata figyelembe veszi a piaci szereplők és a hálózati felhasználók műszaki tapasztalatait, és folyamatosan tájékoztatja őket az előrehaladásról. (3) A Gázpiaci Szállítási Rendszerüzemeltetők Európai Hálózata benyújtja az ügynökségnek a szabályzatok tervezetét. (4) Az ügynökség nyílt és átlátható hivatalos konzultációt folytat az üzemi és kereskedelmi szabályzatok tervezetével kapcsolatban. (5) Az ügynökség a konzultáció alapján elfogadja az üzemi és kereskedelmi szabályzatok tervezetét. Az ügynökség jelzi, milyen észrevételeket kapott a konzultáció során, és hogyan vette ezeket figyelembe. Ha az észrevételeket nem vette figyelembe, azt köteles megindokolni. (6) Az ügynökség saját kezdeményezésére vagy a Gázpiaci Szállítási Rendszerüzemeltetők Európai Hálózata kérésére ugyanezen eljárásnak megfelelően sor kerülhet a meglévő hálózati szabályzatok felülvizsgálatára. (7) A Bizottság az üzemi és kereskedelmi szabályzatok tervezetét az ügynökség javaslatára eljuttathatja a 14. cikk (1) bekezdésében említett bizottságnak, amely a 14. cikk (2) bekezdésében említett szabályozási bizottsági eljárással összhangban fogadja el azt. 2g. cikk Konzultációk (1) Az ügynökség feladatainak ellátásával összefüggésben ▐ széles körben, kellő időben, nyitott és átlátható módon hivatalosan konzultál a piac megfelelő szereplőivel. A konzultációnak ki kell terjednie az ellátóvállalkozásokra, a fogyasztókra, a rendszerhasználókra, az elosztó rendszerüzemeltetőkre, az LNG-létesítmények rendszerüzemeltetőire és a tárolási rendszerüzemeltetőkre, ideértve a megfelelő (ágazati) szövetségeket, a műszaki testületeket és az érdekelteket tömörítő platformokat is. (2) Az (1) bekezdésben felsorolt kérdésekkel kapcsolatos valamennyi dokumentumot és az ülések jegyzőkönyvét a nyilvánosság elé kell tárni. (3) Az iránymutatások és a hálózati előírások elfogadását megelőzően az ügynökség beszámol a konzultáció során hozzá beérkezett észrevételekről, valamint arról, hogy ezeket az észrevételeket hogyan veszi figyelembe Ha az ügynökség az észrevételeket nem vette figyelembe, azt köteles megindokolni. (4) A Gázpiaci Szállítási Rendszerüzemeltetők Európai Hálózata a 2f. cikk (2) bekezdése szerint együttműködik a piaci szereplőkkel és a rendszerhasználókkal. 2h. cikk Költségek A Gázpiaci Szállítási Rendszerüzemeltetők Európai Hálózatánál a 2a–2i. cikkben előírt feladatkörének elvégzésével összefüggésben felmerülő költségeket a szállítási rendszerüzemeltetők viselik, és ezeket a költségeket a tarifák kiszámítása során figyelembe kell venni. 2i. cikk A szállítási rendszerüzemeltetők regionális együttműködése (1) A szállítási rendszerüzemeltetők a Gázpiaci Szállítási Rendszerüzemeltetők Európai Hálózatán belül, a 2c. cikk (1) bekezdésében előírt feladatokhoz való hozzájárulás céljából regionális együttműködést alakítanak ki. Ennek keretében különösen kétévente regionális beruházási tervet tesznek közzé, amely alapján beruházási döntéseket hozhatnak. A regionális beruházási terv nem lehet ellentétes a 2c. cikk (1) bekezdésének c) pontjában előírt tíz évre szóló beruházási tervvel. (2) A szállítási rendszerüzemeltetők a hálózat optimális üzemeltetése érdekében elősegítik operatív megegyezések létrehozását, továbbá elősegítik az energiatőzsdék kialakítását, a határkeresztező kapacitás rendszerezett allokálását, valamint a határon átnyúló kiegyensúlyozó mechanizmusok kompatibilitását . (3) A tagállamok nemzeti szabályozó hatóságai és más illetékes hatóságai minden szinten együttműködnek piaci szerkezetük harmonizálása és nemzeti piacaik legalább egy vagy több regionális szinten történő integrálása céljából, ami a teljesen liberalizált belső piac felé vezető első lépés. Különösképpen elősegítik a szállítási rendszerüzemeltetők regionális együttműködését, és megkönnyítik regionális szintű integrációjukat a versenyképes belső piac megvalósítása, jogi és szabályozói keretrendszereik harmonizálásának elősegítése, és mindenekelőtt az Unióban jelenleg létező földgázszigetek integrálása céljából.